**DĖL MITYBOS, MEDIKAMENTŲ, PATALYNĖS IR APRANGOS IŠLAIDŲ FINANSINIŲ NORMATYVŲ 2017 METAIS PANEVĖŽIO RAJONO VAIKŲ GLOBOS NAMUOSE PATVIRTINIMO**

2016 m. gruodžio 22 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Socialinių paslaugų įstatymo 13 straipsnio 2 dalies 3 punktu, Socialinių paslaugų finansavimo ir lėšų apskaičiavimo metodikos, patvirtintosLietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 28 punktu, Lietuvos higienos norma HN 124:2014 „Vaikų socialinės globos įstaigos. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2014 m. rugsėjo 1 d. įsakymu Nr. V-914 „Dėl Lietuvos higienos normos HN 124:2014 „Vaikų socialinės globos įstaigos. Bendrieji sveikatos saugos reikalavimai“ patvirtinimo“, Rekomenduojamomis maisto produktų paros normomis socialinę globą gaunantiems asmenims, patvirtintomis Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl rekomenduojamų maisto produktų paros normų socialinę globą gaunantiems asmenims patvirtinimo“, ir atsižvelgdama į Panevėžio rajono vaikų globos namų direktoriaus   
2016 m. lapkričio 28 d. prašymą Nr. D2-236, Savivaldybės taryba n u s p r e n d ž i a:

Patvirtinti mitybos, medikamentų, patalynės ir aprangos išlaidų finansinius normatyvus 2017 metais Panevėžio rajono vaikų globos namuose:

1. Mitybos (vienam asmeniui per parą):

* 1. 0–3 metų vaikams 2,40 Eur;
  2. 4–6 metų vaikams 2,60 Eur;
  3. 7–14 metų vaikams 3,10 Eur;
  4. 15–18 metų vaikams 3,10 Eur;

1.5. sekmadieniais ir švenčių dienomis didinama 0,23 Eur.

2. Medikamentų (vienam asmeniui per parą):

2.1. 0–5 metų vaikams 0,30 Eur;

2.2. 6–18 metų vaikams 0,20 Eur.

3. Patalynės ir aprangos (vienam asmeniui per mėnesį) 18,00 Eur.

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL MITYBOS, MEDIKAMENTŲ, PATALYNĖS IR APRANGOS IŠLAIDŲ FINANSINIŲ NORMATYVŲ 2017 METAIS PANEVĖŽIO RAJONO VAIKŲ GLOBOS NAMUOSE PATVIRTINIMO“ PROJEKTO**

2016 m. gruodžio 12 d.

Panevėžys

**Projekto rengimą paskatinusios priežastys.**

Panevėžio rajono vaikų globos namų direktoriaus 2016 m. lapkričio 28 d. prašymas   
Nr. D2-236 „Dėl mitybos, medikamentų, patalynės ir aprangos finansinių normatyvų Panevėžio rajono vaikų globos namuose patvirtinimo“.

**Projekto esmė ir parengto projekto tikslai.**

Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, 28 punkte nustatyta, kad maitinimo išlaidų, išlaidų medikamentams, patalynei ir aprangai finansiniai normatyvai globos įstaigose kasmet iš naujo svarstomi atsižvelgiant į Statistikos departamento prie Lietuvos Respublikos Vyriausybės skelbiamą informaciją apie vartojimo prekių ir paslaugų kainų pokyčius.

Finansiniai normatyvai vaikų globos namuose nustatomi vadovaujantis Lietuvos higienos norma HN 124:2014 „Vaikų socialinės globos įstaigos. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2014 m. rugsėjo 1 d. įsakymu   
Nr. V-914, Rekomenduojamomis maisto produktų paros normomis socialinę globą gaunantiems asmenims, patvirtintomis Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090.

Sprendimo pagrindinis tikslas – atsižvelgiant į vartojimo prekių ir paslaugų kainų pokyčius iš naujo patvirtinti maitinimo išlaidų, išlaidų medikamentams, patalynei ir aprangai finansinius normatyvus.

Rajono vaikų globos namuose šiuo metu gyvena: 0–3 metų – 3 vaikai, 4–6 metų – 3 vaikai,   
7–14 metų – 20 vaikų, 15–18 metų – 21 vaikas, iš viso 47 vaikai.

Atsižvelgiant į vaikų globos namų direktoriaus prašymą, sprendimo projekte siūloma vaikų globos namuose 2017 metais patvirtinti išlaidų finansinius normatyvus:

1. Mitybos išlaidų finansinius normatyvus patvirtinti pagal keturias amžiaus grupes:

|  |  |  |
| --- | --- | --- |
| Vaikai pagal amžiaus grupes | Finansiniai normatyvai vienam asmeniui per parą | |
| 2016 m.  Eur | 2017 m.  Eur |
| 0–3 metų vaikai | 2,40 | 2,40 |
| 4–6 metų vaikai | 2,60 | 2,60 |
| 7–14 metų vaikai | 3,10 | 3,10 |
| 15–18 metų vaikai | 3,10 | 3,10 |
| Sekmadieniais ir švenčių dienomis mitybos normatyvas didinamas | 0,23 | 0,23 |

Mitybos išlaidų finansiniai normatyvai nesikeičia.

1. Medikamentų išlaidų finansinius normatyvus patvirtinti pagal dvi amžiaus grupes:

|  |  |  |
| --- | --- | --- |
| Vaikai pagal amžiaus grupes | Finansiniai normatyvai vienam asmeniui per parą | |
| 2016 m.  Eur | 2017 m.  Eur |
| 0–5 metų vaikai | 0,30 | 0,30 |
| 6–18 metų vaikai | 0,15 | 0,20 |

2

Išlaidas medikamentams prašoma skirti dviem grupėms, vaikams nuo gimimo iki 5 metų amžiaus ir vaikams nuo 6 metų iki 18 metų amžiaus. 0-5 metų amžiaus vaikams poreikis medikamentams didesnis.

Medikamentų išlaidoms priskiriama: būtinosios ir pirmosios pagalbos medikamentai ir priemonės (vaistai, tvarsliava, vaistai pagal gydytojo receptus, vitaminai, akiniai, ortopedinės priemonės); sveikatos priežiūros priemonės (priemonės pagal odontologo paskyrimą); priemonės funkciniams organizmo sutrikimams palengvinti (sauskelnės, įklotai nelaikantiesiems šlapimo, nepraleidžiantys drėgmės patiesalai); asmens higienos priemonės (higieniniai paketai, įklotai, vienkartinės nosinaitės); priemonės funkciniams organizmo sutrikimams palengvinti (sauskelnės, įklotai nelaikantiesiems šlapimo, nepraleidžiantys drėgmės patiesalai).

Išlaidas medikamentams sunku tiksliai numatyti, kadangi globos namuose vyksta vaikų kaita, vaikų globos namuose nėra vaikų sveikatą prižiūrinčio pediatro (vaikus prižiūri bendra tvarka VšĮ Krekenavos PSPC pediatras). Sergantieji vaikai dažniausiai stacionarizuojami, o nesant galimybės stacionarizuoti, gydytoja skiria receptinius vaistus susirgusiam vaikui gydyti.

Medikamentų finansinio normatyvo dydis apskaičiuotas remiantis 4 pastarųjų metų išlaidomis medikamentams vienam vaikui, gyvenančiam globos namuose, ir įvertinant medikamentų kainas rinkoje pastaraisiais metais. Padidėjus ikimokyklinio amžiaus vaikų skaičiui, padidėjo ir išlaidos sauskelnėms.

1. Patalynės ir aprangos išlaidų finansinis normatyvas– 18,00 Eur vienamasmeniui per mėnesį.

Patalynės ir aprangos finansinį normatyvą siūloma patvirtinti vienam vaikų globos namų auklėtiniui per mėnesį, atsižvelgiant į vidutinį metinį lėšų panaudojimą patalynei ir aprangai, bei į Statistikos departamento prie Lietuvos Respublikos Vyriausybės skelbiamą informaciją apie vartojimo prekių ir paslaugų kainų pokyčius. Didžiausią lėšų dalį globos namai išleidžia aprangai, ypač avalynei. Vaikų globos namų auklėtiniai turi kasdienius ir šventinius (išeiginius drabužius) drabužius.

Patalynei priskiriami patalynės komplektai, rankšluosčiai, antklodės, pagalvės.

Patalynės ir aprangos finansinis normatyvas nesikeičia.

**Sprendimo priėmimo būtinybė ir laukiami pozityvūs rezultatai.**

Bus patvirtinti finansiniai normatyvai atsižvelgiant į vartojimo prekių ir paslaugų kainų pokyčius.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Galiojantys teisės aktai, kuriuos būtina pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Vaikų globos namų išlaikymas finansuojamas iš rajono savivaldybės ir valstybės biudžeto lėšų.

Patvirtinus projekte siūlomus finansinius normatyvus, vaikų globos namuose susidarys tokios išlaidos:

Mitybos finansinis normatyvas:

|  |  |  |  |
| --- | --- | --- | --- |
| Vaikų amžius / skaičius | 1 paros finansinis normatyvas Eur | Dienių skaičius per mėnesį | Suma per mėnesį  Eur |
| 0–3 m. – 3 | 2,40 | 30 | 216,00 |
| 4–6 m. – 3 | 2,60 | 30 | 234,00 |
| 7–14 m. – 20 | 3,10 | 30 | 1 860,00 |
| 15–18 m. – 21 | 3,10 | 30 | 1 953,00 |
| Sekmadieniais ir švenčių dienomis | 0,23 | 4 | 43,24 |
| Iš viso 47 vaikai | x | x | 4 306,24 |

3

Gamybos išlaidos per mėn. – 65 % nuo išlaidų mitybai per mėnesį. Gamybos išlaidos savaitgaliais – 30 % (2016 metais gamybos išlaidoms lėšos buvo skirtos iš savivaldybės biudžeto. 2017 metais biudžeto sąmatoje taip pat planuojamos lėšos gamybos išlaidoms padengti. Dalis gamybos išlaidų grįžta kaip nuomos mokestis ir mokestis už komunalinius patarnavimus).

Medikamentų išlaidų finansinis normatyvas: 0,30 Eur 0–5 metų vienam vaikui per parą   
(9,00 Eur per mėnesį) ir 0,20 Eur 6–18 metų vienam vaikui per parą (6,00 Eur per mėnesį).

Patalynės ir aprangosišlaidų finansinis normatyvas – 18 Eur vienam asmeniui per mėnesį (tai sudaro 216,00 Eur per metus vienam vaikui).

Maitinimui, medikamentams, patalynei ir aprangai lėšos skiriamos iš vaiko globos išmokos. Vaiko globos išmoka 152,00 Eur panaudojama taip:

maitinimui – 93,92 Eur (124,7 Eur su gamybos išlaidomis), tai sudaro 63,6 proc. vaiko globos išmokos lėšų per mėn.;

medikamentams – 4,50 Eur (3 proc. vaiko globos išmokos lėšų per mėn.);

patalynei ir aprangai – 18,00 Eur (11,8 proc. vaiko globos išmokos lėšų per mėn.);

kitos išlaidos – 35,58 Eur (21,6 proc. vaiko globos išmokos lėšų per mėn.).

Sprendimo projektui nereikalingas antikorupcinis vertinimas.

Vyr. specialistė Virginija Savickienė